b'\n_START_ARTICLE_\nAspectul continuu (limba englez\xc4\x83)\n_START_PARAGRAPH_\nAspectul continuu al verbelor din limba englez\xc4\x83 (continuous sau progressive aspect) este termenul gramatical care se refer\xc4\x83 la oricare din timpurile verbului din limba englez\xc4\x83 care sugereaz\xc4\x83 desf\xc4\x83\xc8\x99urarea ac\xc8\x9biunii \xc3\xaentr-un mod continuu sau la modul \xc3\xaen care ac\xc8\x9biunea se afl\xc4\x83 \xc3\xaen plin\xc4\x83 desf\xc4\x83\xc8\x99urare, \xc3\xaen progresie._NEWLINE_Caracteristica formelor aspectului continuu este conjugarea verbului copulativ a fi (\xc3\xaen englez\xc4\x83, to be) ca verb auxiliar \xc8\x99i al\xc4\x83turarea verbului de conjugat (care desemneaz\xc4\x83 ac\xc8\x9biunea) la modul gerunziu. Acesta se formeaz\xc4\x83 prin sufixarea verbului englezesc cu termina\xc8\x9bia \xe2\x80\x93ing.\n_START_SECTION_\nTermenii \xe2\x80\x9econtinuu\xe2\x80\x9d \xc8\x99i \xe2\x80\x9e\xc3\xaen progresie\xe2\x80\x9d\n_START_PARAGRAPH_\n\xc3\x8en englez\xc4\x83 termenii, "continous", desemn\xc3\xa2nd o ac\xc8\x9biune neterminat\xc4\x83, respectiv "in progression", suger\xc3\xa2nd modul \xc3\xaen care ac\xc8\x9biunea progreseaz\xc4\x83, sunt folosi\xc8\x9bi ca sinonime, neexist\xc3\xa2nd o diferen\xc8\x9biere de natur\xc4\x83 formal\xc4\x83._NEWLINE_\xc3\x8en contrast cu engleza, exist\xc4\x83 limbi, spre exemplu familia de limbi chineze, \xc3\xaen care diferen\xc8\x9bierea dintre timpul continuu \xc8\x99i timpul progresiv este f\xc4\x83cut\xc4\x83 clar. \xc3\x8en astfel de cazuri, semantica permite diferen\xc8\x9bierea.'